La Unió Musical de l'Eliana va oferir els seus concerts de Santa Cecília
21 de novembre de 2016

Un any més, com mana la tradició, la Unió Musical de l'Eliana va rendir honors a Santa Cecília en el gran escenari de l'Auditori Municipal, avançant-se a la commemoració de la patrona el dia 22. D'aquesta manera, l'entitat cultural presentava davant el públic local a cinc de les seues principals formacions amb totes les seues gales i amb repertoris molt atractius per al nombrós públic aficionat que no es va voler perdre els tres concerts.

El divendres 18, a les 19 hores, van ser presentats els nous integrants de la Banda Juvenil, després es va iniciar el concert d'aquesta formació que segueix progressant quant al seu nivell artístic i complint un paper fonamental en relació a la integració dels joves músics com a futurs components de la Banda Simfònica.

El dissabte 19, a les 18 hores, el jazz i el swing van estar presents gràcies a l'actuació de la Jazzume Big Band, després de la qual cosa es va procedir a la presentació de la Muses de la Unió Musical 2016 i els nous integrants de la Banda Simfònica, el concert de la qual va sorprendre al públic i va ser molt aplaudit.

Es va tancar el cicle en el matí del diumenge 20 amb l'Orquestra de Guitarres i posteriorment amb l'Orquestra Simfònica, presentant també abans de cada actuació als nous membres d'ambdues formacions.